Olaf Benneche
Store norske leksikon,Språk og litteratur,Norsk og samisk litteratur,Norges litteratur 1900-1960
Olaf Benneche var en norsk forfatter. Han debuterte i 1904 med fortellingen Marie Louise Reventlow, en romantisk kjærlighetshistorie. Etter en rekke lite særpregede romaner fulgte den fargerike trilogien Rygnestadgutten (1911), Knekten Mundius (1912) og De bønder av Raabygdelag (1913), som skildrer Setesdals-liv omkring år 1600.
I 1914 gav han ut en guttebok, Sjørøverskuten. Skuespillet Menneskenes gud og novellesamlingen Stjernene flimrer kom i 1924. De sammenhengende romaner Der kalder et horn (1924), Og nye leirbaal tændtes (1925) gir skildringer av småbybursjoasiets liv under krigskonjunkturen. Siden kom de folkelivsskildrende romanene Den dyre muld (1926) og Juvet (1928). Les mer i Store norske leksikon Norges litteraturhistorie Litteratur Terland, Ingrid: Sørlandsforfattere [...], 2002, 179-84 (bibliografi), isbn 82-419-0277-8, Finn boken